ddrg/super_eurlex huggingface dataset:
Oficiālais Vēstnesis L 196 , 25/07/2002 Lpp. 0058 - 0059



Komisijas Lēmums (2002. gada 22. jūlijs), ar ko attiecībā uz Slovākiju groza Lēmumu 97/467/EK attiecībā uz trušu gaļu (izziņots ar dokumenta numuru C(2002) 2730) (Dokuments attiecas uz EEZ) (2002/614/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu sastādīšanai pārejas posmam, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 1. punktu, tā kā: (1) To uzņēmumu pagaidu saraksti, kuri ražo trušu gaļu un saimniecībā audzētu medījumdzīvnieku gaļu, ir sastādīti ar Komisijas 1997. gada 7. jūlija Lēmumu 97/467/EK, ar ko sastāda to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījumdzīvnieku gaļu [3], kurā jaunākie grozījumi izdarīti ar Lēmumu 2001/396/EK [4]. (2) Slovākija ir nosūtījusi to trušu gaļu ražojošo uzņēmumu sarakstu, kurus ir apliecinājusi atbildīgā iestāde kā atbilstīgus Kopienas noteikumiem. (3) Tādēļ attiecībā uz Slovākiju var sastādīt trušu gaļu ražojošo uzņēmumu pagaidu sarakstu. (4) Tādēļ attiecīgi jāgroza Lēmums 97/467/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/467/EK I pielikumam. 2. pants Šis lēmums ir adresēts dalībvalstīm. Briselē, 2002. gada 22. jūlijā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 199, 26.7.1997., 57. lpp. [4] OV L 139, 23.5.2001., 16. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: EslovaquiaLand: SlovakietLand: SlowakeiКράτος: ΣλοβακίαCountry: SlovakiaPays: SlovaquiePaese: SlovacchiaLand: SlowakijePaís: EslováquiaMaa: SlovakiaLand: Slovakien SH : MataderoSlagteriSchlachthofδφαγείοslaughterhouseabattoirMacelloslachthuisMatadouroteurastamoSlakteri CS : Almacén frigoríficoKøle-/frysehusKühllagerψυκτικός χώρος αποζήκενσηςcold storeentreposageDeposito frigoriferokoelhuisArmazém frigoríficokylmävarastoKyl- eller fryshus a : ConejokaninKaninchenκουνέλιrabbitlapinConigliokonijnenvleesCoelhokanikanin 1 | 2 | 3 | 4 | 5 | 6 | SK 1 | BP Agrocentrum s. r. o. | Pod Jasterom Hlohovec | Hlohovec | SH, CS | a | --------------------------------------------------
Oficiālais Vēstnesis L 228 , 24/08/2002 Lpp. 0025 - 0025



Komisijas Lēmums (2002. gada 20. augusts), ar ko groza Lēmumu 97/569/EK, iekļaujot Rumānijas uzņēmumu, kurā ražo savvaļas dzīvnieku gaļas produktus (izziņots ar dokumenta numuru C(2002) 3102) (Dokuments attiecas uz EEZ) (2002/671/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 1. punktu, tā kā: (1) Trešo valstu uzņēmumu, no kuriem dalībvalstis atļauj gaļas produktu importu, pagaidu saraksti noteikti ar Komisijas Lēmumu 97/569/EK [3], kurā jaunākie grozījumi izdarīti ar Lēmumu 2002/74/EK [4]. (2) Komisija saņēma no Rumānijas sīku informāciju par savvaļas dzīvnieku gaļas produktu ražošanas uzņēmumiem ar garantijām, ka tie pilnīgi atbilst attiecīgajām Kopienas veterinārsanitārajām prasībām, un gadījumā, ja šāds uzņēmums tām neatbilst, tā eksporta darbības uz Eiropas Kopienu aptur. (3) Tādējādi var izstrādāt tādu Rumānijas uzņēmumu pagaidu sarakstu, kas ražo savvaļas dzīvnieku gaļas produktus, un tādēļ attiecīgi jāgroza Lēmums 97/569/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumu pievieno Lēmuma 97/569/EK pielikumam. 2. pants Šis lēmums ir adresēts dalībvalstīm. Briselē, 2002. gada 20. augustā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 234, 26.8.1997., 16. lpp. [4] OV L 33, 2.2.2002., 29. lpp. -------------------------------------------------- ΑΝEΧΟBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLITTEBILAGA País: RumaniaLand: RumænienLand: RumänienKpάτoς: PouμaviaCountry: RomaniaPays: RoumaniePaese: RomaniaLand: RoemeniëPaís: RoméniaMaa: RomaniaLand: Rumänien 1 | 2 | 3 | 4 | 5 | 6 | A-13 | SC FACOS SA | Zona Industrial Scheia | Suceava | Processing plant | Wild game meat products | --------------------------------------------------
Oficiālais Vēstnesis L 335 , 12/12/2002 Lpp. 0017 - 0028



Padomes Lēmums (2002. gada 26. novembris) par Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses Papildprotokola, ar ko nosaka tirdzniecības režīmu attiecībā uz zivīm un zvejniecības produktiem, noslēgšanu (2002/969/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Eiropas Nolīgumu par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses [1], ir vēlams papildināt ar Papildprotokolu, paredzot atvieglotus noteikumus zivju un zvejniecības produktu, kuru izcelsme ir Bulgārijas Republikā, ievešanai Kopienā un zivju un zvejniecības produktu, kuru izcelsme ir Kopienā, ievešanai Bulgārijas Republikā. (2) Šajā nolūkā minētajam Eiropas Nolīgumam ir jāpievieno jauns Protokols, ar ko nosaka tirdzniecības režīmu attiecībā uz zivīm un zvejniecības produktiem. (3) Protokols ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses, Papildprotokolu, ar ko nosaka tirdzniecības režīmu attiecībā uz zivīm un zvejniecības produktiem. Protokola teksts ir pievienots šim lēmumam. 2. pants Ar šo Padomes priekšsēdētājs ir pilnvarots norīkot personu, kam piešķirtas pilnvaras protokola parakstīšanai, lai tas kļūtu saistošs Kopienai. Briselē, 2002. gada 26. novembrī Padomes vārdā — priekšsēdētājs B. Bendtsen [1] OV L 358, 31.12.1994., 3. lpp. --------------------------------------------------
Oficiālais Vēstnesis L 308 , 09/11/2002 Lpp. 0044 - 0044



Komisijas Lēmums (2002. gada 7. novembris), ar ko groza Padomes Direktīvu 96/49/EK attiecībā uz termiņu, kurā spiediena tvertnēm, balonu statīviem un cisternām bīstamo kravu pārvadāšanai pa dzelzceļu jāatbilst tās prasībām (paziņots ar dokumenta numuru C(2002) 4343) (Dokuments attiecas uz EEZ) (2002/885/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 23. jūlija Direktīvu 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu [1], kurā jaunākie grozījumi izdarīti ar Komisijas Direktīvu 2001/6/EK [2], un īpaši tās 6. panta 4. punkta trešo daļu, tā kā: (1) Eiropas standarti, kas nosaka sīki izstrādātas tehniskās specifikācijas attiecībā uz konstrukciju, izmantošanu un pārvadājumu nosacījumiem spiediena tvertnēm, balonu statīviem un cisternām bīstamo kravu pārvadāšanai pa dzelzceļu, vēl nav pievienoti Direktīvas 96/49/EK pielikumam, jo CEN vēl nav pabeigusi tos standartizēt. (2) Tādēļ jāpagarina Direktīvas 96/49/EK 6. panta 4. punktā noteiktais termiņš, kurā spiediena tvertnēm, balonu statīviem un cisternām jāatbilst Direktīvai 96/49/EK. (3) Tādēļ atbilstīgi jāgroza Direktīva 96/49/EK. (4) Lai izvairītos no juridiskas nenoteiktības, šis lēmums jāpiemēro no 2001. gada 1. jūlija, IR PIEŅĒMUSI ŠO LĒMUMU. 1. pants Direktīvas 96/49/EK 6. panta 4. punkta pirmo un otro daļu aizstāj ar šādām daļām: "Dalībvalsts drīkst paturēt savus noteikumus, kas ir spēkā 1996. gada 31. decembrī un attiecas uz pielikumā 2. klasē iekļauto jauno cisternu un jauno spiediena tvertņu un balonu statīvu konstrukciju, lietošanu un pārvadājumu nosacījumiem, un kas atšķiras no minētā pielikuma noteikumiem, līdz brīdim, kad pielikumu papildina ar atsaucēm uz spiediena tvertņu, balonu statīvu un cisternu konstrukcijas un lietošanas standartiem, kuras ir tikpat saistošas kā pielikuma noteikumi, bet ne ilgāk kā līdz 2003. gada 30. jūnijam. Spiediena tvertnes, balonu statīvus un cisternas, kas būvētas līdz 2003. gada 1. jūlijam, un citas tvertnes, kuras būvētas līdz 2001. gada 1. jūlijam un uzturētas vajadzīgajā drošības līmenī, var turpināt lietot atbilstīgi sākotnējiem nosacījumiem. Termiņus līdz 2003. gada 30. jūnijam un 2003. gada 1. jūlijam pagarina attiecībā uz spiediena tvertnēm, balonu statīviem un cisternām, uz kurām neattiecas sīki izstrādātas tehniskas prasības vai par kurām pielikumā nav pievienotas pietiekamas atsauces uz attiecīgiem Eiropas standartiem." 2. pants Šo lēmumu piemēro no 2001. gada 1. jūlija. 3. pants Šis lēmums ir adresēts dalībvalstīm. Briselē, 2002. gada 7. novembrī Komisijas vārdā — priekšsēdētāja vietnieks Loyola De Palacio [1] OV L 235, 17.9.1996., 25. lpp. [2] OV L 30, 1.2.2001., 42. lpp. --------------------------------------------------
Oficiālais Vēstnesis L 213 , 09/08/2002 Lpp. 0029 - 0029



Padomes lēmums (2002. gada 25. jūnijs) par Zinātniski tehniskās sadarbības nolīguma noslēgšanu starp Eiropas Kopienu un Indijas Republikas valdību (2002/648/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 170. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Eiropas Ekonomikas kopiena un Indijas Republika 1993. gada 20. decembrī parakstīja Sadarbības nolīgumu [3]. (2) Eiropas Kopiena un Indijas Republika veic īpašas ESP programmas abpusēji nozīmīgās jomās. (3) Pamatojoties uz pagātnes pieredzi, abas puses ir izteikušas vēlmi izveidot dziļāku un plašāku pamatu sadarbībai zinātnē un tehnoloģijā. (4) Šis Zinātniski tehniskās sadarbības nolīgums ir daļa no vispārējās sadarbības starp Eiropas Kopienu un Indijas Republiku. (5) Padome ar 2001. gada 12. februāra Lēmumu pilnvaroja Komisiju apspriest Eiropas Kopienas un Indijas Republikas Zinātniski tehniskās sadarbības nolīgumu. (6) Padome ar 2001. gada 15. novembra Lēmumu nolēma, ka Nolīgums jāparaksta Eiropas Kopienas vārdā. (7) Nolīgumu parakstīja 2001. gada 23. novembrī. (8) Nolīgums ir jāapstiprina, IR PIEŅĒMUSI ŠO LĒMUMU. 1. pants Zinātniski tehniskās sadarbības nolīgums starp Eiropas Kopienu un Indijas Republikas valdību ir apstiprināts Kopienas vārdā. Nolīguma teksts ir pievienots šim lēmumam. 2. pants Saskaņā ar Nolīguma 11. pantu Padomes priekšsēdētājs paziņo Indijas Republikai par to, ka Eiropas Kopiena ir izpildījusi vajadzīgās procedūras, lai šis nolīgums varētu stāties spēkā. Luksemburgā, 2002. gada 25. jūnijā Padomes vārdā — priekšsēdētājs J. Matas i Palou [1] OV C 304 E, 30.10.2001., 241. lpp. [2] Atzinums sniegts 2002. gada 14. maijā (Oficiālajā Vēstnesī vēl nav publicēts). [3] OV L 223, 27.8.1994., 23. lpp. --------------------------------------------------
Oficiālais Vēstnesis C 150 , 22/06/2002 Lpp. 0001 - 0001



Padomes lēmums (2002. gada 13. jūnijs), ar kuru groza Padomes Lēmumu (2000. gada 27. marts), ar ko Eiropola direktoru pilnvaro sākt sarunas par nolīgumiem ar trešām valstīm un ar Eiropas Savienību nesaistītām struktūrām (2002/C 150/01) EIROPAS SAVIENĪBAS PADOME, ņemot vērā 42. panta 2. punktu, 10. panta 4. punktu un 18. pantu Konvencijā par Eiropas Policijas biroja izveidi (Eiropola Konvencija) [1], ņemot vērā Padomes Aktu (1998. gada 3. novembris), ar ko paredz noteikumus, kuri reglamentē Eiropola ārējās attiecības ar trešām valstīm un ar Eiropas Savienību nesaistītām organizācijām [2], un jo īpaši tā 2. pantu, ņemot vērā Padomes Aktu (1998. gada 3. novembris), ar ko paredz noteikumus par informācijas saņemšanu Eiropolā no trešām personām [3], un jo īpaši tā 2. pantu, ņemot vērā Padomes Aktu (1999. gada 12. marts), ar ko pieņem noteikumus, kuri attiecas uz personas datu nosūtīšanu no Eiropola uz trešām valstīm un citām organizācijām [4], un jo īpaši tā 2. un 3. pantu, tā kā: (1) Atbilstīgi vadības prasībām un nepieciešamībai ar Eiropola palīdzību efektīvi apkarot organizētās noziedzības veidus, jo īpaši lai aizsargātu eiro pret viltojumiem, Albānija, Bosnija un Hercegovina, Horvātija, Dienvidslāvijas Federatīvā Republika un Bijusī Dienvidslāvijas Maķedonijas Republika (FYROM) jāiekļauj tādu valstu sarakstā, ar kurām Eiropola direktors ir pilnvarots uzsākt sarunas. (2) Tādēļ jāgroza Padomes 2000. gada 27. marta Lēmums [5], IR PIEŅĒMUSI ŠO LĒMUMU. 1. pants Ar šo Padomes 2000. gada 27. marta Lēmumu groza šādi: Lēmuma 2. panta 1. punktu groza šādi: a) zem virsraksta "Trešās valstis" pirms vārda "Bolīvija" pievieno šādu ievilkumu: "— Albānija"; b) zem virsraksta "Trešās valstis" starp vārdiem "Bolīvija" un "Bulgārija" pievieno šādu ievilkumu: "— Bosnija un Hercegovina"; c) zem virsraksta "Trešās valstis" starp vārdiem "Kolumbija" un "Kipra" pievieno šādu ievilkumu: "— Horvātija"; d) zem virsraksta "Trešās valstis" starp vārdiem "Igaunija" un "Ungārija" pievieno šādu ievilkumu: "— Dienvidslāvijas Federālā Republika" "— Bijusī Dienvidslāvijas Maķedonijas Republika (FYROM)". 2. pants Šo lēmumu publicē Eiropas Kopienu Oficiālajā Vēstnesī. 3. pants Šis lēmums stājas spēkā nākamajā dienā pēc tā pieņemšanas. Luksemburgā, 2002. gada 13. jūnijā Padomes vārdā — priekšsēdētājs M. Rajoy Brey [1] OV C 316, 27.11.1995., 2. lpp. [2] OV C 26, 30.1.1999., 19. lpp. [3] OV C 26, 30.1.1999., 17. lpp. [4] OV C 88, 30.3.1999., 1. lpp. [5] OV C 106, 13.4.2000., 1. lpp. --------------------------------------------------
Oficiālais Vēstnesis L 073 , 15/03/2002 Lpp. 0030 - 0031



Komisijas Lēmums (2002. gada 14. marts), ar ko groza Lēmumu 96/587/EK par to atzīto organizāciju saraksta publicēšanu, ko dalībvalstis paziņojušas saskaņā ar Padomes Direktīvu 94/57/EK (paziņots ar dokumenta numuru C(2002) 995) (Dokuments attiecas uz EEZ) (2002/221/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 22. novembra Direktīvu 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā [1], kas grozīta ar Komisijas Direktīvu 97/58/EK [2], un jo īpaši tās 4. panta 5. punktu, Whereas: (1) Ar Komisijas 1996. gada 30. septembra Lēmumu 96/587/EK [3], kas grozīts ar Lēmumu 98/403/EK [4], publicēja atzīto organizāciju sarakstu. (2) Ņemot vērā Komisijas 2000. gada 14. jūlija Lēmumu 2000/481/EK par Rinave - Registro Internacional Naval, SA atzīšanu saskaņā ar Padomes Direktīvu 94/57/EK [5] un Komisijas 2001. gada 13. decembra Lēmumu 2001/890/EK par Grieķijas Kuģu reģistra atzīšanu saskaņā ar Padomes Direktīvu 94/57/EK [6], Komisijai jāatjaunina minētais saraksts. (3) Tādēļ attiecīgi jāgroza Lēmums 96/587/EK, IR PIEŅĒMUSI ŠO LĒMUMU. 1. pants Lēmuma 96/587/EK pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 2002. gada 14. martā Komisijas vārdā — priekšsēdētāja vietniece Loyola de Palacio [1] OV L 319, 12.12.1994., 20. lpp. [2] OV L 274, 7.10.1997., 8. lpp. [3] OV L 257, 10.10.1996., 43. lpp. [4] OV L 178, 23.6.1998., 39. lpp. [5] OV L 193, 29.7.2000., 91. lpp. [6] OV L 329, 14.12.2001., 72. lpp. -------------------------------------------------- PIELIKUMS Pielikumu aizstāj ar šādu pielikumu: "1. Organizācijas, kas atzītas saskaņā ar Direktīvas 94/57/EK 4. panta 1. punktu: American Bureau of Shipping (ABS) Bureau Veritas (BV) China Classification Society (CCS) Det Norske Veritas (DNV) Germanischer Lloyd (GL) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro Italiano Navale (RINA) Russian Maritime Register of Shipping (RS) 2. Organizācijas, kas atzītas saskaņā ar Direktīvas 94/57/EK 4. panta 3. punktu: Hellenic Register of Shipping (HR) (Šī atzīšana ir spēkā tikai Grieķijā.) Registro Internacional Naval, SA (RINAVE) (Šī atzīšana ir spēkā tikai Portugālē.)" --------------------------------------------------
Oficiālais Vēstnesis L 079 , 22/03/2002 Lpp. 0061 - 0065



Komisijas lēmums (2002. gada 13. marts), ar kuru groza Lēmumu 97/245/EK, Euratom, ar ko paredz noteikumus par to, kā Kopienu pašu resursu sistēmā dalībvalstis nodod informāciju Komisijai (izziņots ar dokumenta numuru C (2002) 416) (2002/235/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Lēmumu 94/728/EK, Euratom (1994. gada 31. oktobris) par Kopienu pašu resursu sistēmu [1], jo īpaši tā 8. panta 2. punktu, ņemot vērā Padomes Regulu (EK, Euratom) Nr. 1150/2000 (2000. gada 22. maijs), ar ko īsteno Lēmumu 94/728/EK, Euratom par Kopienu pašu resursu sistēmu [2], jo īpaši tās 8. panta 2. punktu, tā kā: (1) Regulā (EK, Euratom) Nr. 1355/96 [3] Padome pieņēma noteikumus, ar ko paredzēts uzlabot tās kārtības atsevišķas daļas, kādā dalībvalstis ziņo Komisijai par pasākumiem, ko tās veikušas, lai piedzītu pašu resursus, jo īpaši, ja tas saistīts ar krāpšanu un pārkāpumiem. (2) Uz šā pamata 1997. gada 20. martā Komisija pieņēma Lēmumu 97/245/EK, Euratom, ar ko paredz noteikumus par to, kā Kopienu pašu resursu sistēmā dalībvalstis nodod informāciju Komisijai [4]. (3) Rentabilitātes nolūkos pieejamo informācijas avotu izmantošana ir jāracionalizē, īpaši koncentrējoties uz informāciju, kas attiecas uz krāpšanu vai pārkāpumu gadījumiem, kuri ir raksturīgi ietekmes ziņā. (4) Jāveic pasākumi, lai izmantotu pieredzi, kas iegūta, pārsūtot norakstīšanas pieprasījumus, un lai uzlabotu šajā nolūkā izmantotās veidlapas noformējumu. (5) Šajā regulā paredzētie pasākumi ir saskaņā ar tās padomdevējas komitejas atzinumu par pašu resursiem, kas noteikta Regulas (EK, Euratom) Nr. 1550/2002 20. pantā, IR PIEŅĒMUSI ŠO LĒMUMU. 1. pants Lēmuma 97/245/EK, Euratom VI pielikumu aizstāj ar jaunu šim lēmumam pievienotu 6. pielikumu. 2. pants Šis lēmums ir adresēts dalībvalstīm. Briselē, 2002. gada 13. martā Komisijas vārdā — Komisijas locekle Michaele Schreyer [1] OV L 293, 12.11.1994., 9. lpp. [2] OV L 130, 31.5.2000., 1. lpp. [3] OV L 175, 13.7.1996., 3. lpp. [4] OV L 97, 12.4.1997., 12. lpp. -------------------------------------------------- PIELIKUMS VI PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Official Journal L 183 , 06/07/2001 P. 0037 - 0037



Padomes Lēmums (2001. gada 26. jūnijs) par Eiropas Kopienas pievienošanos ANO Eiropas Ekonomikas komisijas noteikumiem Nr. 108 par mehāniskajiem transportlīdzekļiem un to piekabēm paredzētu atjaunotu pneimatisko riepu produkcijas apstiprināšanu (2001/509/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 27. novembra Lēmumu 97/836/EK, kura mērķis ir Eiropas Kopienas pievienošanās Apvienoto Nāciju Organizācijas Eiropas Ekonomikas komisijas Nolīgumam par vienotu tehnisko prasību pieņemšanu transportlīdzekļiem ar riteņiem, iekārtām un daļām, ko var uzmontēt un/vai izmantot transportlīdzekļos ar riteņiem, un par nosacījumiem to apstiprinājumu savstarpējai atzīšanai, kas piešķirti, pamatojoties uz minētajām prasībām[1] ("Pārskatītais 1958. gada nolīgums"), un jo īpaši tā 3. panta 3. punktu un 4. panta 2. punkta otro ievilkumu, ņemot vērā Komisijas priekšlikumu[2], ņemot vērā Eiropas Parlamenta piekrišanu[3], tā kā: (1) Apvienoto Nāciju Organizācijas Eiropas Ekonomikas komisijas Noteikumu Nr. 108 vienotās prasības par mehāniskajiem transportlīdzekļiem un to piekabēm paredzētu atjaunotu pneimatisko riepu produkcijas apstiprināšanu ir vērstas uz tehnisko šķēršļu novēršanu atjaunotu pneimatisko riepu tirdzniecībā starp Līgumslēdzējām pusēm, vienlaikus nodrošinot augstu drošības un vides aizsardzības līmeni. (2) Noteikumi Nr. 108 ir izziņoti līgumslēdzējām pusēm un stājās spēkā attiecībā uz visām līgumslēdzējām pusēm, kas līdz dienai vai dienām, kas noteiktas Pārskatītajam 1958. gada nolīgumam pievienotajos Noteikumos, nav paziņojušas par iebildumiem. (3) Lai nodrošinātu uzņēmēju spēju veikt attiecīgus pasākumus, kuru mērķis ir laikus izpildīt Noteikumu Nr. 108 prasības, lai nerastos atjaunoto pneimatisko riepu tirgus traucējumi, jo īpaši pēc Noteikumu spēkā stāšanās dienas, kas dažādās dalībvalstīs varētu atšķirties, minēto Noteikumu vienotu piemērošanu visā Kopienā vēlāk reglamentēs Kopienas direktīva. Tomēr Noteikumi Nr. 108 netiks integrēti mehānisko transportlīdzekļu un to piekabju tipa apstiprinājumu sistēmā, IR PIEŅĒMUSI ŠO LĒMUMU. Vienīgais pants Eiropas Kopiena pievienojas ANO Eiropas Ekonomikas komisijas Noteikumiem Nr. 108 par mehāniskajiem transportlīdzekļiem un to piekabēm paredzētu atjaunotu pneimatisko riepu produkcijas apstiprināšanu. Noteikumu teksts ir pievienots šim lēmumam[4]. Luksemburgā, 2001. gada 26. jūnijā Padomes vārdā priekšsēdētājs T. Östros [1] OV L 346, 17.12.1997., 78. lpp. [2] OV C 177, 22.6.2000., 47. lpp. [3] Piekrišana sniegta 2001. gada 15. maijā (Oficiālajā Vēstnesī vēl nav publicēta). [4] Noteikumus publicēs Oficiālajā Vēstnesī.